
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός οικισμών του νομού Λασιθίου (Ν. Κρή¬ 
της) ως παραδοσιακών και καθορισμός ειδικών ο¬ 
ρών και περιορισμών δόμησης αυτών». 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται στην εκτός του εγκεκριμένου ρυμοτομικού σχε¬ 
δίου περιοχή «Δοκός» του Δήμου Χαλκίδας (Ν. Εύ¬ 
βοιας) και καθορισμός ειδικών όρων και περιορι¬ 
σμών δόμησης αυτού»..... 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
του Δήμου Κρανιδίου (Ν. Αργολίδας) και καθορι¬ 
σμός ειδικών όρων και περιορισμών δόμησης αυ¬ 
τού» . 



Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

(1) 

Χαρακτηρισμός οικισμών του νομού Λασιθίου (Ν. Κρή¬ 
της) ως παραδοσιακών και καθορισμός ειδικών ορών 
και περιορισμών δόμησης αυτών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις των άρθρων 3 και 4 (παρ. 1) του Ν. 
1577/1985 «Γενικός Οικοδομικός Κανονισμός» (Α 210), ό¬ 
πως το άρθρο 3 τροποποιήθηκε με το άρθρο 1 (παρ. 1) 
του Ν. 1772/1988 «Τροποποίηση διατάξεων του Ν. 
1577/1985 Γ.Ο.Κ. και άλλες διατάξεις» (Α' 91). 

2 Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. Δ17α/03/99/Φ.2.2.1/29.10.1996 από¬ 


φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Περιβάλλοντος, Χω¬ 
ροταξίας και Δημοσίων Έργων Χρήστο Βερελή και 
Θεόδωρο Κολιοπάνο» (1006Β/4.11.1996). 

4. Το υπ’ αριθμ. 70558/4897/11.7.1994 έγγραφο της 
Δ/νσης Πολεοδομικού Σχεδιασμού προς τους οικείους 
Δήμους και Κοινότητες και το γεγονός ότι η προθεσμία 
του άρθρου 4 παρ. 1 του Ν. 1577/1985 (Α'210) παρήλθε ά¬ 
πρακτη για τις κοινότητες Αγ. Στεφάνου, Βραχασίου, Λι¬ 
μνών, Μιλάτου και Φουρνής. 

5. Την 67/1991 γνωμοδότηση του Κοινοτικού Συμβουλί¬ 
ου Μιλάτου. 

6. Την 49/1991 γνωμοδότηση του Κοινοτικού Συμβουλί¬ 
ου Λιμνών. 

7. Την 67/1991 γνωμοδότηση του Κοινοτικού Συμβουλί¬ 
ου Βραχασίου. 

8. Τις 39/1994 και 40/1994 γνωμοδοτήσεις του Κοινοτι¬ 
κού Συμβουλίου Καστελλίου Φουρνής. 

9. Τις από 27.6.1991, 27.5.1994 και 12.12.1994 αιτιολο- 
γικές εκθέσεις - εισηγήσεις της Διεύθυνσης Πολεοδομι- 
κού Σχεδιασμού - Τμήμα Παραδοσιακών Οικισμών. 

10. Τις 270/1994 και 436/1994 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 

11. Το γεγονός ότι από τις κανονιστικές διατάξεις αυτου 
του Δ/τος δεν προκαλείται δαπάνη σε βάροςτου κρατικού 
προϋπολογισμού και των οικείων Ο.Τ.Α. 

12. Την 219/1997 γνωμοδότηση του Συμβουλίου της Ε¬ 
πικράτειας μεπρότασητου Υφυπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1 


Χαρακτηρίζονται ως παραδοσιακοί οι αναφερόμενοι 
στον παρακάτω πίνακα έξι (6) οικισμοί του νομού Λασιθι- 
ου (Ν. Κρήτης): 


Α/Α ΟΙΚΙΣΜΟΙ ΚΟΙΝΟΤΗΤΑ 
1 . Αγ. Στέφανος Αγ. Στεφάνου 


2. Βραχάσι 

3. Λίμνες 

4. Μιλάτος 

5. Φουρνή 

6. Καστέλλι 


Βραχασίου 

Λιμνών 

Μιλάτου 

Φουρνής 

Καστελλίου 

Φουρνής 


ΕΠΑΡΧΙΑ ΚΩΔ. ΑΡΙΘ. 

Σητείας 92410301 

Μιραμπέλλου 92310301 
Μιραμπέλλου 92311501 
Μιραμπέλλου 92311801 
Μιραμπέλλου 92312201 
Μιραμπέλλου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Άρθρο 2 

1. Για την εγκατάσταση οποιασδήποτε χρήσης μέσα 
στον οικισμό ή νέας χρήσης σε παραδοσιακό κτίριο απαι¬ 
τείται έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

2. Απαγορεύονται χρήσεις που δύναται να προκαλέ- 
σουν δυσμενείς επιπτώσεις στο περιβάλλον των οικισμών 
(οπτική, ακουστική, κυκλοφοριακή κλπ). 

3. Νέες χρήσεις στα παραδοσιακά κτίρια των οικισμών 
πρέπει να συμβιβάζονται με τις δυνατότητες και την αρχι¬ 
τεκτονική φυσιογνωμία των κτιρίων αυτών, ενώ η νέα χρή¬ 
ση συμβάλλει στην αναβάθμιση και ανάδειξή τους. 

Άρθρο 3 

Οι όροι και περιορισμοί δόμησης των οικοπέδων που 
βρίσκονται εντός των ανωτέρω παραδοσιακών οικισμών 
ορίζονται ως εξής: 

1. α) Απαγορεύεται η κατάτμηση οικοπέδων σε τμήμα¬ 
τα μικρότερα των 1.000 τμ. 

β) Κατά παρέκκλιση θεωρούνται άρτια και οικοδομήσι¬ 
μα αα) τα οικόπεδα με όποιο εμβαδόν είχαν στις 24.4.1985 
ημέρα δημοσίευσης του από 3.5.1985 Π.Δ/τος (ΔΊ 81) και 
ββ) τα οικόπεδα που είχαν εμβαδόν 300 τμ. κατά την ημέ¬ 
ρα δημοσίευσης του παρόντος δ/γματος. 

2. Ο συντελεστής δόμησης ορίζεται ως εξής: 

- Για οικόπεδα ίσα ή μικρότερα των 150 τμ: οκτώ δέκατα 

( 0 , 8 ). 

- Για το τμήμα του οικοπέδου από 150 τμ. μέχρι 300 τμ.: 
έξι δέκατα (0,6). 

- Για το τμήμα του οικοπέδου από 300 τμ. μέχρι 500 τμ.: 
πέντε δέκατα (0,5). 

- Για το τμήμα του οικοπέδου από 500 τμ. μέχρι 2.000 
τμ.: τέσσερα δέκατα (0,4). 

- Για το τμήμα του οικοπέδου από 2.000 τμ. μέχρι 4.000 
τμ.: τρία δέκατα (0,6). 

- Για το τμήμα του οικοπέδου από 4.000τμ. και άνω: δύο 
δέκατα (0,2). 

3. Μέγιστη συνολική επιτρεπόμενη επιφάνεια ορόφων 
των κτιρίων για χρήση κατοικίας, (κύρια και βοηθητικά κτί¬ 
ρια) 400 τμ. Γιατις λοιπές χρήσεις 800 τμ. 

4. Το μέγιστο ποσοστό κάλυψης των οικοπέδων ορίζε¬ 
ται ως εξής: 

- Για το τμήμα του οικοπέδου μέχρι 300 τμ.: πενήντα 
τοις εκατό (50%) της επιφάνειας του. 

- Για το τμήμα του οικοπέδου από 300 τμ. μέχρι 1.000 
τμ.: τριάντα τοις εκατό (30%) της επιφάνειας του. 

- Για το τμήμα του οικοπέδου από 1.000 τμ. μέχρι 2.000 
τμ.: είκοσι τοις εκατό (20%) της επιφάνειας του, και 

- Για το τμήμα του οικοπέδου από 2.000 τμ. και άνω: δέ¬ 
κα πέντε τοις εκατό (15%) της επιφάνειας του. 

5. Μέγιστος αριθμός ορόφων των κτιρίων δύο (2) με μέ¬ 
γιστο επιτρεπόμενο ύψος αυτών επτά και μισό μέτρα 
(7,5μ.) Το κτίριο σε κανένα σημείο δεν επιτρέπεται να υ- 
περβαίνειτα7,50μ. από το φυσικά διαμορφωμένο έδαφος. 

6. Πάνω από το μέγιστο επιτρεπόμενο ύψος του κτιρίου 
επιτρέπεται μόνο η κατασκευή στέγης ή στηθαίου δώμα¬ 
τος και καπνοδόχων κατά τα παραδοσιακά πρότυπα. 

7. Απαγορεύται οποιαδήποτε προσαύξηση του συντε¬ 
λεστή δόμησης και του ύψους που δύναται να προκύ¬ 
πτουν από άλλες πολεοδομικές διατάξεις. 

8. Απαγορεύεται η κατασκευή κτιρίων επι υποστηλωμά- 
των (ΡΙΙΟΤΙ5). 


9. Η τοποθέτηση του κτιρίου μέσα στο οικόπεδο γίνεται 
με τα παρακάτω κριτήρια: 

α) Να μην κατακερματίζεται ο ακάλυπτος χώρος αλλά 
να συντάσσεται σε αυλή ή αυλές. 

β) Να προστατεύεται και να αναδεικνύεται το φυσικό 
περιβάλλον του οικοπέδου και των ομόρων ιδιοκτησιών 
σύμφωνα με το άρθρο 3 παρ. 9 του παρόντος, όπως και 
του κοινόχρηστου χώρου έμπροσθεν αυτών. 

γ) Να διατηρείται η ποικιλία και η ιδιαιτερότητα του πο- 
λεοδομικού ιστού ως προς τη γραμμή δόμησης. 

δ) Να προστατεύονται και να αναδεικνύονται μνημεία ή 
αξιόλογα κτίρια που βρίσκονται σε άμεση γειτνίαση με το 
υπο ανέγερση κτίριο όπως και η οπτική θέα προς αυτά ή 
προς αξιόλογους κοινόχρηστους χώρους του οικισμού. 

ε) Εφ’ όσον το οικόπεδο προς την πλευρά των κοινο¬ 
χρήστων χώρων σχηματίζει αισθητές οξείες ή αμβλείες 
γωνίες, στη θέση αυτή πρέπει να διατάσσεται ο ακάλυ¬ 
πτος χώρος ή τμήμα αυτού. 

ζ) Η τήρηση των παραπάνω διατάξεων υπόκειται στην 
κρίση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ), η οποία δύναται να μεταβάλει τη θέση 
του κτιρίου μέσα στο οικόπεδο, να προτείνει τη μεταβολή 
του όγκου του κτιρίου εφ' όσον οι ανωτέρω ρυθμίσεις 
συμβάλλουν στην εναρμόνιση του νέου κτιρίου με τα πα¬ 
ραδοσιακά πολεοδομικά και αρχιτεκτονικά πρότυπα του 
οικισμού, στην ανάδειξη αξιόλογου φυσικού στοιχείου ή 
περιβάλλοντος χώρου που αποτελούν την ιδιαίτερη πο- 
λεοδομική και αρχιτεκτονική ταυτότητα του οικισμού. 

η) Σε περίπτωση που το οικόπεδο του υπό ανέγερση κτι¬ 
ρίου γειτνιάζει με πολεοδομικά ενδιαφέροντα και ευαί¬ 
σθητα σημεία των οικισμών που αποτελούν τοπόσημα 
(πλατείες, κρήνες, παλιές γέφυρες, εκκλησίες, διατηρη¬ 
τέα κτίρια, αρχαιολογικούς χώρους, κυρίαρχες οπτικές 
θέες και φυγές κλπ) ο δε όγκος που προκύπτει επηρεάζει 
αρνητικά ή υποβαθμίζει την αισθητική των πολεοδομικών 
αυτών σημείων, η ΕΠΑΕ δύναται να προτείνει στην αρμό¬ 
δια Κεντρική Υπηρεσία του Υπουργείου Περιβάλλοντος 
Χωροταξίας και Δημοσίων Έργων ειδική ρύθμιση - σύμ¬ 
φωνα μετο άρθρο 4του Ν. 1577/1985 «Γενικός Οικοδομι¬ 
κός Κανονισμός» (Α' 210) ή τροποποίηση σχεδίου. 

Άρθρο 4 

Μορφολογικοί όροι και περιορισμοί δόμησης 

1. Η ογκοπλαστική διαμόρφωση του κτιρίου, η διάταξή 
του μέσα στο οικόπεδο και τα μορφολογικάτου χαρακτη¬ 
ριστικά πρέπει να προσαρμόζονται στα παραδοσιακά 
πρότυπα της Κρητικής Αρχιτεκτονικής. Το κτίριο πρέπει 
να έχει καθαρούς ορθογωνικούς όγκους, η σύνθεσή του 
δε να δημιουργεί διάφορα επίπεδα από μονόροφα και 
διώροφα τμήματα κτιρίου με κέντρο αναφοράς την αυλή 
ή αυλές. 

2. Στις όψεις πρέπει να φέρει μικρά ανοίγματα που να 
τονίζουν τον κατακόρυφο άξονα. 

3. Η επικάλυψη του κτιρίου γίνεται με στέγη ή δώμα ή 
συνδυασμό και των δύο, ανάλογα με το επικρατούν στον 
οικισμό παραδοσιακό πρότυπο. Ειδικά στους οικισμούς 
ΜΙΛΑΤΟ και ΑΓ. ΣΤΕΦΑΝΟ επιτρέπεται μόνο η επικάλυψη 
με δώμα. 

4. Ο κοινόχρηστος χώρος διαχωρίζεται από τον ιδιωτι¬ 
κό ακάλυπτο χώρο - αυλή με ψηλή μάντρα και αυλόθυρα. 

5. Σε περίπτωση μεγάλου μήκους πρόσοψης, πέραντον 
10.00 μ. αυτή διασπάται μορφολογικά σε επί μέρους προ¬ 
σόψεις αυτοτελών κτιρίων που να εκφράζουν τον κάννα- 



βο, τις διαστάσεις και την αρχιτεκτονική ποικιλία των πα¬ 
ραδοσιακών προτύπων. 

6. Αναλυτικότερα οι μορφολογικοί όροι και περιορισμοί 

ορίζονται ως εξής: , , . _ , , 

α) Οι τοίχοι κατασκευάζονται απο εμφανή λιθοδομή εί¬ 
τε από οποιοδήποτε άλλο υλικό που επιχρίεται εξωτερικά 

με τριπτό ασβεστοκονίαμα. 

β) Τα ανοίγματα των όψεων (θύρες - παράθυρα) κατα¬ 
σκευάζονται κατά τα παραδοσιακά πρότυπα και διατηρεί 
τις αναλογίες ανοιγμάτων όπως και τη σχέση πλήρους και 
κενού στις προσόψεις. Πάνω από κάθε άνοιγμα επιτρέπε¬ 
ται προστέγασμα (γείσο) από συμπαγές υλικό (μονολιθι¬ 
κή σχιστόπλακα ή σχιστόπλακες) μεγίστου πλάτους 10 

ΕΚ γ) Τα εξωτερικά κουφώματα κατασκευάζονται ξύλινα, 
ταμπλαδωτά ή καρφωτά και τα υαλοστάσια με υποδιαιρέ¬ 
σεις (κάίτια) κατά τα παραδοσιακά πρότυπατου οικισμού, 
επιτρέπεται δε να βάφονται με τα χρώματα που επικρα¬ 
τούν σε κάθε οικισμό. 

δ) Απαγορεύεται η κατασκευή εξωστών σεπροβολο. Σε 
οικισμούς στους οποίους ο εξώστης αποτελεί αντιπρο¬ 
σωπευτικό τύπο παραδοσιακής αρχιτεκτονικής η ΕΠΑΕ 
δύναται να εγκρίνει εξώστη περιορισμένων διαστάσεων. 
Στην περίπτωση αυτή η πρόσοψη ή οι προσόψεις (εφ Ο¬ 
σον αυτή διασπάται σε επιμέρους μορφολογικές ενότη¬ 
τες) του κτιρίου, διαμορφώνεται με τριπλό άξονα συμμε¬ 
τρίας, όπου ο εξώστης καταλαμβάνει την κεντρική θέση 
κατά τα νεοκλασσικά πρότυπατου οικισμού. 

ε) Οι εξωτερικές κλίμακες ανόδου στον όροφο κατα¬ 
σκευάζονται συμπαγείς. Ο χώρος που προκύπτει κάτω α¬ 
πό την κλίση κτίζεται με συμπαγή τοίχο ή καμάρα. Εξωτε¬ 
ρικές κλίμακες ανόδου προς το δώμα ή το υπόγειο, επι¬ 
τρέπονται μόνο εφόσον δεν είναι εμφανείς. 

στ) Η περίφραξη των οικοπέδων προς την πλευρά των 
κοινοχρήστων χώρων γίνεται από συμπαγή μανδρότοιχο 
με ελάχιστο ύψος 1.20 μέτρα. Η αυλόθυρα κατασκευάζε¬ 
ται ξύλινη, ταμπλαδωτή ή καρφωτή με υπέρθυρο κατά τα 
πρότυπα της παραδοσιακής αρχιτεκτονικής. 

ζ) Για τους χρωματισμούς των εξωτερικών όψεων των 
κτιρίων χρησιμοποιούνται όλα τα γαιώδη χρώματα χωρίς 
να αποκλείονται πιο έντονοι χρωματισμοί σύμφωνα με τα 

παραδοσιακά πρότυπατου οικισμού. 

7. Η διαμόρφωση των ακάλυπτων χώρων των οικοπέ¬ 
δων πρέπει να συντείνει: 

α) στην προστασία του υπάρχοντος φυσικου περιβάλ¬ 
λοντος του ιδίου οικοπέδου όπως και των ομόρων αυτού 
με την ελαχιστοποίηση των εκσκαφών και την διατήρηση 

φυσικών στοιχείων (δένδρα, βράχια κ.λπ.). 

β) στη δημιουργία ενιαίου αισθητικού συνολου μεταξύ 
του οικοπέδου και των ομόρων ιδιοκτησιών. 

Για την διαμόρφωση κεκλιμένων οικοπέδων επιτρέπε¬ 
ται η διαμόρφωση επιπέδων ελάχιστου πλάτους 3.00 μ. 
και ύψους 1.50 μ. μόνο από το φυσικά διαμορφωμένο έ¬ 
δαφος με την προϋπόθεση τήρησης της ανωτέρω παρα¬ 
γράφου α. , 

8. Επιτρέπεται η τοπθέτησηπετασματων (τεντες) με μο¬ 
νόχρωμο ύφασμα σε τόνους άσπρου ή μπεζ τόσο σε ιδιω¬ 
τικούς όσο και σε δημόσιους χώρους. 

9. Απαγορεύονται οι αλουμινοκατασκευές κάθε είδους. 
Ειδικά για καταστήματα είναι δυνατή η κατασκευή των 
κουφωμάτων από σίδηρο (στρατζαριστη λαμαρίνα). 

10. Η τοποθέτηση ηλιακού θερμοσίφωνα επιτρέπεται 
μόνο εφόσον εντάσσεται στην κλίση της στέγης ή στο ύ¬ 


ψος του στηθαίου δώματος και δεν είναι ορατός από τους 

κοινόχρηστους χώρους του οικισμού. 

Άρθρο 5 

Καθορίζονται όροι προστασίας όλων των παλιών παρα¬ 
δοσιακών κτιρίων των παραπάνω οικισμών. 

1. Κτίρια ή σύνολα κτιρίων, που αποτελούν αντιπροσω¬ 
πευτικά δείγματα της πολεοδομικής και αρχιτεκτονικής 
φυσιογνωμίας του οικισμού θεωρούνται παραδοσιακά. Η 
αξιολόγηση των κτιρίων διενεργείται από την ΕΠΑΕ. 

2. Παραδοσιακό θεωρείται το εκάστοτε αρχικό κτίριο 
καθώς και τα στοιχεία του περιβάλλοντος χώρου αυτού 
(μάντρες, αυλόθυρες, φούρνοι, κρήνες, βοτσαλωτά δά¬ 
πεδα κ.λπ.) όπως και οι εναρμονιζόμενες με αυτό μεταγε¬ 
νέστερες προσθήκες, όχι όμως καιτα πάσης φύσεως καθ 
ύψος ή κατ’ επέκταση υπάρχοντα προσκτίσματα που αλ¬ 
λοιώνουν το αρχικό κτίριο. Ο καθορισμός των προσκτι- 
σμάτων αυτών, που επιβάλλεται να αφαιρεθούν ή να τρο¬ 
ποποιηθούν σύμφωνα με τις μορφολογικές διατάξεις του 
παρόντος διατάγματος, γίνεται από την ΕΠΑΕ. 

3. Απαγορεύεται η κατεδάφιση, καταστροφή ή η αλλοί¬ 
ωση των παραδοσιακών κτιρίων του οικισμού, όπως επί¬ 
σης και των επιμέρους αρχιτεκτονικών, καλλιτεχνικών και 
στατικών στοιχείων αυτών. 

4. Επιτρέπονται οι εργασίες επισκευής, εκσυγχρονι¬ 
σμού των εγκαταστάσεων και οι εσωτερικές διαρρυθμί¬ 
σεις του παραδοσιακού κτιρίου σύμφωνα με τις διατάξεις 
του παρόντος διατάγματος. 

5. Στις εργασίες επισκευής και αποκατάστασης των πα¬ 
ραδοσιακών κτιρίων και ειδικότερα του φέροντος οργανι¬ 
σμού, χρησιμοποιούνται υλικά ίδια ή παρεμφερή προς τα 
αρχικά. Σε περίπτωση που απαιτούνται μεγάλης κλίμακας 
επεμβάσεις για την αποκατάσταση της στατικής επάρκει¬ 
ας και ισορροπίας του κτιρίου, (αντικατάσταση μεσοπα¬ 
τωμάτων, στεγών, επέμβαση στον πέτρινο μανδύα κ.λπ.), 
επιλέγεται η μέθοδος αποκατάστασης που διαταράσσει 
λιγότερο την υφιστάμενη στατική δομή του κτιρίου. 

6. Τα μεσοπατώματα και οι στέγες αντικαθίστανται με 
ξύλινες (όπως οι αρχικές) κατασκευές. Οι φθορές στον 

φέρονταοργανισμότης τοιχοποιίας επισκευάζονται μετά 

ίδια αρχικά υλικά, ενώ επιτρέπεται η ενίσχυσή του με ση¬ 
μειακές επεμβάσεις οπλισμένου σκυροδέματος. 

7. Η αντικατάσταση του φέροντος οργανισμού εκ τοι¬ 
χοποιίας του παραδοσιακού κτιρίου με οπλισμένο σκυρό¬ 
δεμα (υποστηλώματα, δοκοί, πλάκες κ.λπ.) απαγορεύε¬ 
ται. 

Άρθρο 6 

1. Οι οικισμοί του άρθρου 1 ελέγχονται από την (ΕΠΑΕ) 

Η πολεοδομική υπηρεσία αποστέλλει υποχρεωτικά στην 
ΕΠΑΕ το φάκελλο οποιοσδήποτε θέματος που αφορά α¬ 
νέγερση, κατεδάφιση μερική ή ολική ετοιμόρροπων ή μη, 
επισκευή, προσθήκη, αποκατάσταση, αναστήλωση και α- 
νακατασκευή κτιρίων, καθώς και θεμάτων που αφορούν 
σε διαμορφώσεις κοινοχρήστων ή κοινωφελών χώρων, σε 
έργα υποδομής κ.λπ. για να γνωματεύσει σχετικά. 

2. Οι μελέτες δύναται να υποβάλλονται στο στάδιο της 
προμελέτης, προκειμένου να γίνει προέγκριση των αρχών 
της πολεοδομικής και αρχιτεκτονικής σύνθεσης, τυχόν α- 
νακατασκευής κατεδάφισης τμημάτων, προσθηκών κ.λπ. 

3. Με την οριστική μελέτη επιπλέον των απαιτουμένων 

δικαιολογητικών υποβάλλονται καιτα ακόλουθα: 

α. Πλήρες τοπογραφικό διάγραμμα του οικοπέδου ό- 

που εμφαίνονται οι υψομετρικές καμπύλες της υφιστάμε¬ 
νης κατάστασης και (τυχόν) πρόταση διαμόρφωσης αυ¬ 
τού σύμφωνα με την παράγραφο 7 του άρθρου 4 του πα¬ 
ρόντος. 

β. Έγχρωμες φωτογραφίες με άποψη της οδού και τις 
δύο πλευρές του κτιρίου ώστε να φαίνονται το λιγότερο 
δύο (2) κτίρια εκατέρωθεν, ή οικόπεδα καθώς και οι φω¬ 
τογραφίες των απέναντι κτιρίων. 

γ. Τεχνική περιγραφή με αναλυτική αναφορά στο είδος 
των χρησιμοποιουμένων υλικών και στους χρωματι¬ 
σμούς. 

δ. Σε περίπτωση επισκευής ή προσθήκης υφισταμένου 
κτιρίου υποβάλλονται έγχρωμες φωτογραφίες του κτιρί¬ 
ου όλων των όψεων και του εσωτερικού χώρου αυτού, ώ¬ 
στε να φαίνονται όλα τα μορφολογικά και καλλιτεχνικά 
στοιχεία του. 

Σε περίπτωση κατεδάφισης παραδοσιακού κηρίου το 
οποίο χαρακτηρίζεται ως επικινδύνως ετοιμόρροπο επι¬ 
βάλλεται για την ανακατασκευή του πριν την έκδοση της 
αδείας κατεδάφισης η προσκόμιση αποτύπωσης του κτι¬ 
ρίου. 

Η αντικατάσταση από οπλισμένο σκυρόδεμα επιτρέπε¬ 
ται μόνο σε οριακές και κρίσιμες περιπτώσεις, ετοιμορ- 
ροπίας του κτιρίου (π.χ. καθίζηση θεμελίων, εκτεταμένη 
κατάρρευση πέτρινης τοιχοποιίας κ.λπ.) κατόπιν σχετι¬ 
κού πρωτοκόλλου απάτην αρμόδια Πολεοδομική Υπηρε¬ 
σία και μόνο σε περίπτωση που οι προηγούμενες μέθοδοι 
δεν είναι αποτελεσματικές. 

8. Σε περίπτωση που το παραδοσιακό κτίριο χαρακτηρί¬ 
ζεται επικίνδυνα ετοιμόρροπο και επιβάλλεται η κατεδά¬ 
φισή του, το κτίριο ανακατασκευάζεται στην αρχική του 
μορφή. Η ανακατασκευή γίνεται βάσει λεπτομερούς με¬ 
λέτης αποτύπωσης της υφιστάμενης κατάστασης που α¬ 
παιτείται πριν από την έκδοση άδειας κατεδάφισης του 
κτιρίου. 

9. Επιτρέπονται οι εργασίες επισκευής, αποκατάστα¬ 
σης, αναστήλωσης όλων των παραδοσιακών κτιρίων του 
οικισμού στην αρχική τους μορφή κατά παρέκκλιση των ό¬ 
ρων δόμησης του παρόντος. 

10. Κτίριο κατεστραμμένο, που βρίσκεται σε ερειπιώδη 


κατάσταση αλλά αποτελεί στοιχείο αξιόλογο της πολεο- 
δομικής και αρχιτεκτονικής φυσιογνωμίας του οικισμού, η 
δε αναστηλωσή του συμβάλλει στην ολοκλήρωση του συ¬ 
νόλου του οικισμού, αναστηλώνεται στην αρχική του μορ¬ 
φή, κατά παρέκκλιση των όρων δόμησηςτου παρόντος. Η 
αναστηλωση επιτρέπεται μετά από έρευνα και μελέτη ως 
προς τον αρχικό όγκο και μορφή του κτιρίου από στοιχεία 
(φωτογραφίες, περιγραφές σε βιβλία ή συμβόλαια κ.λπ.) 
όπως και από στοιχεία που υπάρχουν στο έδαφος ή είναι 
αποτυπωμένα στους μεσότοιχουςτων όμορων κτιρίων (ό¬ 
πως θεμέλια, υπολείμματα τοίχων περασιές, φωληές δο- 
καριώνκ.λπ.). 

Σε περίπτωση που τα στοιχεία είναι ανεπαρκή ως προς 
την μορφολογία του αρχικού κτιρίου, λαμβάνεται υπόψη 
η βασική αρχιτεκτονική σύνθεση ή η συγγενής μορφολο¬ 
γία των όψεων των κτιρίων του άμεσου περιβάλλοντος. 

Άρθρο 7 

Οικοδομικές άδειες που έχουν εκδοθεί μέχρι τη δημο¬ 
σίευση του παρόντος διατάγματος και ισχύουν εκτελού- 
νται όπως εκδόθηκαν. Σε περίπτωση αναθεώρησης, ε¬ 
φαρμόζονται οι διατάξεις του παρόντος διατάγματος. 

Άρθρο 8 

Στους παραβάτες των διατάξεων του παρόντος επιβάλ¬ 
λονται οι διοικητικε'ς ποινές που προβλέπονται από το 
άρθρο 5 του από 15.4.1989 π.δ/τος (Δ’ 317). 

Άρθρο 9 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 21 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΥΦΥΠ. ΠΕΡΙΒ/ΝΤΟΣ. ΧΩΡ/ΞΙΑΣ &ΔΗΜ. ΕΡΓΩΝ 

ΘΕΟΔ. ΚΟΛΙΟΠΑΝΟΣ 



ΑΠΟΦΑΣΕΙΣ 

Αριθ. 17853/4055 ( 2) 

Χαρακτηρισμός ως διατηρητέου κτιρίου που βρίσκεται 
στην εκτός του εγκεκριμένου ρυμοτομικού σχεδίου 
περιοχή «Δοκός» του Δήμου Χαλκίδας (Ν. Εύβοιας) 
καικαθορισμός ειδικών όρων και περιορισμών δόμη¬ 
σης αυτού». 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός (Α 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1778/88» τροποποίηση διατάξεων Ν. 1577/85 «ΓΟΚ» και 
άλλες διατάξεις (Α'91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιανπκα- 
ταστάθηκε με την παράγρ. 2α του άρθρου 1 του Ν. 

2469/1997 (Α'38). , ν 

3. Την υπ’ αρ. 103326/1281/15.12.96 απόφαση του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
στο Γενικό Γραμματέα και στους Προϊσταμένους των Γε¬ 
νικών Διευθύνσεων, Δ/νσεων και Τμημάτων του Υπουρ¬ 
γείου Περιβάλλοντος, Χωροταξίας και Δημοσίων Έργων 
πλην Γενικής Γραμματείας Δημοσίων Έργων» (ΦΕΚ 
1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές Υπηρεσίες 
διάνομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 29.10.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 

Οικισμών. , 

6. Το γεγονός ότι παρήλθε η προθεσμία που προβλεπε- 
ται από τις διατάξεις του άρθρου 4 (παρ. 2) του Ν. 1577/85 
(Α' 210), όπως τροποποιήθηκε με την παρ. 2 του άρθρου 
1 του Ν. 1772/89 (Α' 91) χωρίς να περιέλθουν στην υπηρε¬ 
σία τυχόν αντιρρήσεις του ενδιαφερομένου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κυρίως κτίριο, η α¬ 
ποθήκη και η μάντρα του που βρίσκεται στην εκτός του ε¬ 
γκεκριμένου ρυμοτομικού σχεδίου περιοχή «Δοκός» του 
Δήμου Χαλκίδας (Ν. Εύβοιας), φερόμενο ως ιδιοκτησία 
Νικολάου Αναστασίου, όπως φαίνεται με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 
1:5000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών μετην 17853/1998 πράξη του 


και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Διατηρητέο χαρακτηρίζεται το αρχικό κτίριο, όπως 
και οι εναρμονιζόμενες με το αρχικό κτίριο μεταγενέστε¬ 
ρες προσθήκες, όχι όμως και τα πάσης φύσης καθ’ ύψος 
ή κατ’ επέκταση υπάρχοντα προσκτίσματα που αλλοιώ¬ 
νουν το αρχικό κτίριο. Ο καθορισμός των προσκτισμάτων 
που αλλοιώνουν το αρχικό κτίριο πραγματοποιείται από 
την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στα πιο πάνω κτίρια που χαρακτηρίζονται ως διατη¬ 
ρητέα απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτε¬ 
χνικών διακοσμητικών στοιχείων τους, όσο και του κτιρί¬ 
ου συνολικά, πλην των προσκτισμάτων ή των στοιχείων 
των κτιρίων για τα οποία η ΕΠΑΕ έχει γνωμοδοτήσει για 
την αφαίρεσή τους. 

Επιβάλλεται η αποκατάσταση των όψεων των προτεινο- 
μενων για διατήρηση κτιρίων. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων, που χαρακτηρίζονται ως διατηρητέα, ε¬ 
φόσον δεν αλλοιώνεται ο γενικός αρχιτεκτονικός χαρα¬ 
κτήρας του κτιρίου και δεν θίγονται τα διατηρητέα 
στοιχεία τους. 

5. α. Επιτρέπονται προσθήκες κατ’ επέκταση του κυ¬ 
ρίως κτιρίου. 

β. Εφόσον υπάρχει δυνατότητα κάλυψης και Σ.Δ. επι¬ 
τρέπεται η κατασκευή άλλου κτιρίου, στο ίδιο οικόπεδο 
χωρίς υπέρβαση του συντελεστή δόμησης εφόσον αυτό 
δεν παραβλάπτει το διατηρητέο κτίριο καιτο χώρο που το 
περιβάλλει. 

6. Δεν επιτρέπεται η τοποθέτηση φωτεινών επιγραφών 
ή διαφημίσεων στα χαρακτηριζόμενα ως διατηρητέα κτί- 
ρια. 

Επιτρέπονται μόνο οι περιορισμένων διαστάσεων ξύλι¬ 
νες επιγραφές που πληροφορούν για τυχόν χρήση των 
χώρων του κτιρίου. 

Οι παραπάνω επιγραφές απαγορεύεται να τοποθετού¬ 
νται κάθετα στην όψη του κτιρίου και να προεξέχουν από 
αυτά. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου και στον χώρο που το περι¬ 
βάλλει, καθώς και για την τοποθέτηση επιγραφών, απαι¬ 
τείται έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει απο τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11ουλίου 1998 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 19307/4230 ( 3 ) 

Χαρακτηρισμός ως διατηρητέου κτιρίου που βρίσκεται ε¬ 
ντός του εγκεκριμένου ρυμοτομικού σχεδίου του Δή¬ 
μου Κρανιδίου (Ν. Αργολίδας) και καθορισμός ειδικών 
όρων και περιορισμών δόμησης αυτού». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 

1577/85 «Γενικός Οικοδομικός Κανονισμός (Α' 210), όπως 
τροποποιήθηκαν με το άρθρο 1 (παρ. 1 και 2) του Ν. 
1772 / 1988 » Τροποποίηση διατάξεωνΝ. 1577/1985 «ΓΟΚ» 
και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /92 (Α' 154) και ανπκατα- 
στάθηκε με την παρ. 2α του άρθρου 1 του Ν. 2469/1997 
(Α' 38). 

3. Την υπ’ αρ. 103326/1281/5.12.96 απόφαση του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων - πλην Γ ενικής Γ ραμματείας 
Δημοσίων Έργων» (1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 21.11.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 (παρ. 2) του 
Ν 1577/1985 (Α' 210), όπως τροποποιήθηκε με την παρ. 2 
του άρθρου 1 του Ν. 1772/1989 (Α' 91) χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις των ενδια¬ 
φερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 


1. Χαρακτηρίζεται ως διατηρητέο το κτίριο που βρίσκε¬ 
ται εντός του εγκεκριμένου ρυμοτομικού σχεδίου του Δή¬ 
μου Κρανιδίου (Ν. Αργολίδας), στο Ο.Τ. 126, φερόμενο 
ως ιδιοκτησία Ελένης και Ανάργυρου Μαραγκού, όπως 
φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:1000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 19307/1998 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο, τα στοι¬ 
χεία του περιβάλλοντα χώρου του (μάντρα, αυλόθυρα 
κ.λπ.) καθώς και οι εναρμονιζόμενες με αυτό μεταγενέ¬ 
στερες προσθήκες, όχι όμως και τα πάσης φύσεως προ- 
σκτίσματα που αλλοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του, 
πλην των στοιχείων για τα οποία έχει γνωμοδοτήσει η Ε¬ 
ΠΑΕ. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, που χαρακτηρίζεται ως διατηρητέο, ε¬ 
φόσον δεν αλλοιώνεται ο γενικός αρχιτεκτονικός χαρα¬ 
κτήρας του κτιρίου και δεν θίγονται τα διατηρητέα 
στοιχεία του. 

5. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
χτίσμα. Επιτρέπεται μόνο η τοποθέτηση επιγραφών πε¬ 
ριορισμών διαστάσεων που πληροφορούν για τυχόν χρή¬ 
ση των χώρωντου κτιρίου. 

6. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου και του περιβάλλοντος χώ¬ 
ρου του, καθώς και για την τοποθέτηση επιγραφών απαι¬ 
τείται η έγκριση της ΕΠΑΕ. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουλίου 1998 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

